Úradný vestník L 138 , 30/04/2004 S. 0007 - 0011



Rozhodnutie Európskeho parlamentu a Rady č. 786/2004/ES z 21. apríla 2004, ktorým sa menia a dopĺňajú rozhodnutia č. 1720/1999/ES, č. 253/2000/ES, č. 508/2000/ES, č. 1031/2000/ES, č. 1445/2000/ES, č. 163/2001/ES, č. 1411/2001/ES, č. 50/2002/ES, č. 466/2002/ES, č. 1145/2002/ES, č. 1513/2002/ES, č. 1786/2002/ES, č. 291/2003/ES a č. 20/2004/ES s cieľom prispôsobiť referenčné čiastky vzhľadom na rozšírenie Európskej únie EURÓPSKY PARLAMENT A RADA EURÓPSKEJ UNIE so zreteľom na Zmluvu o založení Európskeho spoločenstva, a najmä jej článok 129, článok 137 ods. 2, článok 149, článok 150, článok 151 ods. 5, článok 152, článok 153, článok 156, článok 166 ods. 1, článok 175 ods. 1 a článok 285, so zreteľom na návrh Komisie, so zreteľom na stanovisko Európskeho hospodárskeho a sociálneho výboru, po konzultácii s Výborom regiónov, konajúc v súlade s postupom stanoveným v článku 251 zmluvy [1], keďže: aby sa zobral zreteľ na rozšírenie Európskej únie, mali by sa v nasledujúcich rozhodnutiach Európskeho parlamentu a Rady prispôsobiť referenčné čiastky, respektíve maximálna celková čiastka: - č. 720/1999/ES z 12. júla 1999, ktorým sa prijíma skupina činností a opatrení na účely zabezpečenia spolupráce medzi transeurópskymi sieťami pre elektronickú výmenu údajov medzi správami (IDA) a prístupu k týmto sieťam [2], - č. 253/2000/ES z 24. januára 2000, ktorým sa zavádza druhá fáza akčného programu spoločenstva v oblasti vzdelávania "Sokrates" [3], - č. 508/2000/ES zo 14. februára 2000, ktorým sa zavádza program Kultúra 2000 [4], - č. 1031/2000/ES z 13. apríla 2000, ktorým sa zavádza akčný program spoločenstva "Mládež" [5], - č. 1445/2000/ES z 22. mája 2000 o používaní metód leteckého prieskumu a diaľkového pozorovania v poľnohospodárskych štatistikách v rokoch 1999 až 2003 [6], - č. 163/2001/ES z 19. januára 2001 o vykonávaní programu ďalšieho vzdelávania odborníkov európskeho priemyslu audiovizuálnych programov (MEDIA – vzdelávanie) (2001-2005) [7], - č. 1411/2001/ES z 27. júna 2001 o rámci spoločenstva pre spoluprácu na podporu trvalo udržateľného rozvoja miest [8], - č. 50/2002/ES zo 7. decembra 2001, ktorým sa zavádza program akcie spoločenstva na podporu spolupráce medzi členskými štátmi v boji proti sociálnemu vylúčeniu [9], - č. 466/2002/ES z 1. marca 2002, ktorým sa stanovuje akčný program spoločenstva podporujúci mimovládne organizácie aktívne najmä v oblasti ochrany životného prostredia [10], - č. 1145/2002/ES z 10. júna 2002 o stimulujúcich opatreniach spoločenstva v oblasti zamestnanosti [11], - č. 1513/2002/ES z 27. júna 2002, ktoré sa týka šiesteho rámcového programu Európskeho spoločenstva v oblasti výskumu, technického rozvoja a demonštračných činností prispievajúcich k vytvoreniu Európskeho výskumného priestoru a k inovácii (2002 až 2006) [12]; prispôsobená čiastka sa v súlade s článkom 166 ods. 3 zmluvy musí uplatňovať pri vykonávaní všetkých činností stanovených v rámcovom programe, - č. 1786/2002/ES z 23. septembra 2002, ktorým sa prijíma program činnosti spoločenstva v oblasti verejného zdravia (2003-2008) [13], - č. 291/2003/ES zo 6. februára 2003, ktorým sa zavádza Európsky rok vzdelávania prostredníctvom športu 2004 [14], - č. 20/2004/ES z 8. decembra 2003, ktorým sa stanovuje všeobecný rámec financovania akcií spoločenstva na podporu spotrebiteľskej politiky na roky 2004 až 2007 [15]. ROZHODLI TAKTO: Článok 1 Článok 15 rozhodnutia č. 1720/1999/ES sa nahrádza takto: "Článok 15 Finančné prostriedky 1. Finančný rámec pre činnosti spoločenstva, ktoré patria pod toto rozhodnutie je pre obdobie 2002 až 200434,9 milióna eúr. 2. Ročné položky schvaľuje rozpočtový orgán v medziach finančných vyhliadok." Článok 2 Článok 10 ods. 1 rozhodnutia č. 253/2000/ES sa nahrádza takto: "1. Finančný rámec pre vykonávanie tohto programu na obdobie určené v článku 1 sa týmto stanovuje vo výške 2060 miliónov eúr." Článok 3 Článok 3 rozhodnutia č. 508/2000/ES sa mení a dopĺňa takto: 1. Záhlavie "Rozpočet" sa nahrádza záhlavím "Finančné prostriedky". 2. Prvý odsek sa nahrádza takto: "Finančný rámec pre vykonávanie programu Kultúra 2000 na obdobie uvedené v článku 1 sa týmto stanovujú na 170,7 milióna eúr." Článok 4 Článok 9 ods. 1 rozhodnutia č. 1031/2000/ES sa nahrádza takto: "1. Finančný rámec pre vykonávanie tohto programu na obdobie určené v článku 1 sa týmto stanovujú vo výške 605 miliónov EUR." Článok 5 Prvý odsek článku 3 rozhodnutia č. 1445/2000/ES sa nahrádza takto: "Finančný rámec pre vykonávanie tohto programu na obdobie 2004 až 2007 sa týmto stanovuje vo výške 14,75 milióna eúr. 11 miliónov eúr sa stanovuje pre obdobie do 31. decembra 2006. Pre obdobie začínajúce sa 1. januára 2007 sa navrhovaná čiastka považuje za potvrdenú, ak je v rámci príslušnej etapy v súlade s finančnými vyhliadkami platnými pre obdobie začínajúce sa 1. januára 2007." Článok 6 Článok 4 ods. 5 rozhodnutia č. 163/2001/ES sa nahrádza takto: "5. Finančný rámec pre vykonávanie tohto programu na obdobie uvedené v článku 1 sa týmto stanovuje vo výške 52 miliónov eúr." Článok 7 Prvý pododsek článku 6 ods. 1 rozhodnutia č. 1411/2001/ES sa nahrádza takto: "1. Tento kooperačný rámec začne 1. januára 2001 a ukončí sa 31. decembra 2004. Finančný rámec pre vykonávanie tohto kooperačného rámca v období 2001 – 2004 je 14,8 milióna eúr." Článok 8 Článok 6 ods. 1 rozhodnutia č. 50/2002/ES sa nahrádza takto: "1. Finančný rámec vykonávania programu na obdobie uvedené v článku 1 sa týmto stanovuje na 85,4 milióna eúr, vrátane technických a administratívnych výdavkov." Článok 9 Článok 7 ods. 2 rozhodnutia č. 466/2002/ES sa nahrádza takto: "2. Finančný rámec pre vykonávanie tohto programu na obdobie 2002 až 2006 sa týmto stanovuje vo výške 34,3 milióna eúr." Článok 10 Článok 12 ods. 1 rozhodnutia č. 1145/2002/ES sa nahrádza takto: "1. Finančný rámec pre vykonávanie činností spoločenstva uvedených v tomto rozhodnutí pre obdobie od 1. januára 2002 do 31. decembra 2006 je 62,3 milióna eúr." Článok 11 Rozhodnutie č. 1513/2002/ES sa týmto mení a dopĺňa takto: 1. Článok 2 ods. 1 sa nahrádza takto: "1. Celková maximálna čiastka finančnej účasti spoločenstva v celom šiestom rámcovom programe predstavuje 17883 miliónov eúr. Podiel určený pre každú činnosť je stanovený v prílohe II." 2. Príloha II sa nahrádza textom prílohy k tomuto rozhodnutiu. Článok 12 Prvý pododsek článku 7 ods. 1 rozhodnutia č. 1786/2002/ES sa nahrádza týmto pododsekom: "1. Finančný rámec pre vykonávanie tohto programu na obdobie určené v článku 1 sa týmto stanovuje vo výške 353,77 milióna eúr. Pre obdobie do 31. decembra 2006 sa stanovuje čiastka 227,51 milióna eúr. Pre obdobie začínajúce sa 1. januára 2007 sa navrhovaná čiastka považuje za potvrdenú, ak je v rámci príslušnej etapy v súlade s finančnými vyhliadkami platnými pre obdobie začínajúce sa 1. januára 2007." Článok 13 Článok 10 rozhodnutia č. 291/2003/ES sa nahrádza týmto článkom: 1. Záhlavie "Rozpočet" sa nahrádza záhlavím "Finančné prostriedky". 2. Odsek 1 sa nahrádza takto: "1. Finančný rámec pre vykonávanie tohto rozhodnutia sa týmto stanovuje na 12,1 milióna eúr." Článok 14 Článok 5 ods. 1 a 2 rozhodnutia č. 20/2004/ES sa nahrádza takto: "1. Finančný rámec na vykonávanie tohto rozhodnutia v období od 1. januára 2004 do 31. decembra 2007 sa stanovuje na 81,8 milióna eúr, z čoho 60,6 milióna eúr pokrýva obdobie do 31. decembra 2006. 2. Pre obdobie začínajúce sa 1. januára 2007 sa navrhovaná čiastka považuje za potvrdenú, ak je v rámci príslušnej etapy v súlade s finančnými vyhliadkami platnými pre obdobie začínajúce sa 1. januára 2007." Článok 15 Toto rozhodnutie nadobúda účinnosť v deň jeho uverejnenia v Úradnom vestníku Európskej únie. V Štrasburgu 21. apríla 2004 Za Európsky parlament predseda P. Cox za Radu predseda D. Roche [1] Stanovisko Európskeho parlamentu z 9. marca 2004 (zatiaľ neuverejnené v Úradnom vestníku) a rozhodnutie Rady z 5. apríla 2004. [2] Ú. v. ES L 203, 3.8.1999, s. 9. Rozhodnutie zmenené a doplnené rozhodnutím č. 2045/2002/ES (Ú. v. ES L 316, 20.11.2002, s. 1). [3] Ú. v. ES L 28, 3.2.2000, s.1. Rozhodnutie zmenené a doplnené rozhodnutím č. 451/2003/ES (Ú.v. EÚ L 69, 13.3.2003, s. 6). [4] Ú. v. ES L 63, 10.3.2000, s.1. Rozhodnutie zmenené a doplnené rozhodnutím č. 626/2004/ES (Ú.v. EÚ L 99, 3.4.2004, s. 3). [5] Ú. v. ES L 117, 18.5.2000, s. 1. [6] Ú. v. ES L 163, 4.7.2000, s. 1. Rozhodnutie zmenené a doplnené rozhodnutím č. 2066/2003/ES (Ú.v. EÚ L 309, 26.11.2003, s. 9). [7] Ú. v. ES L 26, 27.1.2001, s. 1. [8] Ú. v. ES L 191, 13.7.2001, s. 1. [9] Ú. v. ES L 10, 12.1.2002, s. 1. Rozhodnutie zmenené a doplnené Aktom o pristúpení z roku 2003. [10] Ú. v. ES L 75, 16.3.2002, s. 1. [11] Ú. v. ES L 170, 29.6.2002, s. 1. [12] Ú. v. ES L 232, 29.8.2002, s. 1. [13] Ú. v. ES L 271, 9.10.2002, s. 1. [14] Ú.v. EÚ L 43, 18.2.2003, s. 1. [15] Ú.v. EÚ L 5, 9.1.2004, s. 1. -------------------------------------------------- PRÍLOHA " PRÍLOHA II CELKOVÁ MAXIMÁLNA ČIASTKA, PRÍSLUŠNÉ PODIELY A INDIKATÍVNE ROZDELENIE Celková maximálna finančná čiastka a príslušné indikatívne podiely rôznych činností uvedených v článku 164 zmluvy sú nasledovné: (v miliónoch EUR) | Prvá činnosť | 15174 | Druhá činnosť | 658 | Tretia činnosť | 319 | Štvrtá činnosť | 1732 | Celková maximálna čiastk | 17883 | (v miliónoch EUR) | 1. Zameranie a integrovanie výskumu spoločenstva | | | 14682 | Tematické priority | | 12438 | | "Life sciences", genomika a biotechnológia pre zdravie | 2514 | | | = moderná genomika a jej aplikácia pre zdravie | 1209 | | | = boj s najzávažnejšími chorobami | 1305 | | | Technológie informačnej spoločnosti | 3984 | | | Nanotechnológie a nanovedy, multifunkčné materiály založené na poznatkoch a nové výrobné procesy a zariadenia | 1429 | | | Aeronautika a vesmír | 1182 | | | Kvalita a bezpečnosť potravín | 753 | | | Udržateľný rozvoj, globálna zmena a ekosystémy | 2329 | | | = udržateľné energetické systémy | 890 | | | = udržateľná pozemná doprava | 670 | | | = globálna zmena a ekosystémy | 769 | | | Občania a vládnutie v spoločnosti založenej na vedomostiach | 247 | | | Osobitné činnosti zahŕňajúce širšiu oblasť výskumu | | 1409 | | Politická podpora a predpokladanie vedeckých a technologických potrieb | 590 | | | Horizontálne výskumné činnosti zahŕňajúce MSP | 473 | | | Osobitné opatrenia na podporu medzinárodnej spolupráce | 346 | | | Nejadrové činnosti Spoločného výskumného centra | | 835 | | 2. Štruktúrovanie Európskeho výskumného priestoru | | | 2854 | Výskum a inovácia | 319 | | | Ľudské zdroje | 1732 | | | Výskumná infraštruktúra | 715 | | | Veda a spoločnosť | 88 | | | 3. Posilňovanie základov Európskeho výskumného priestoru | | | 347 | Podpora koordinácie činností | 292 | | | Podpora koherentného rozvoja politík | 55 | | | SPOLU | 17883 | " --------------------------------------------------